EkBass/fiwiki-20250220-pages-articles huggingface dataset:
Clara Schumann

Clara Josephine Wieck Schumann (13. syyskuuta 1819 – 20. toukokuuta 1896) oli saksalainen säveltäjä ja pianisti. Hän oli säveltäjä Robert Schumannin vaimo. Schumann aloitti pianonsoiton harjoittelun jo hyvin nuorena isänsä Friedrich Wieckin opastuksella. 13-vuotiaasta naimisiinmenoon asti hänellä oli loistava ura pianistina. Avioiduttuaan Robert Schumannin kanssa Clara jatkoi esiintymistä ja säveltämistä ja kasvatti ohessa kahdeksan lasta. Hän oli usein vastuussa perheen taloudellisesta toimeentulosta ja jatkoi senkin vuoksi konsertointia. Robert Schumannin eläessä hänen työnsä eivät olleet useinkaan suosittuja eivätkä teknisesti tarpeeksi näyttäviä Claran makuun, mutta Robertin kuoleman jälkeen Clara Schumann omistautui pääasiassa Robertin töiden tulkitsemiseen. Vuonna 1878 hänet nimitettiin konservatorion opettajaksi Frankfurt am Mainiin. ==Kirjallisuutta== * Luokka:Saksalaiset säveltäjät Luokka:Saksalaiset pianistit Luokka:Romantiikan säveltäjät Luokka:Vuonna 1819 syntyneet Luokka:Vuonna 1896 kuolleet
Pakalitha Mosisili

Bethuel Pakalitha Mosisili (s. 14. maaliskuuta 1945) on lesotholainen poliitikko. Hän toimi maansa pääministerinä toukokuusta 1998 kesäkuuhun 2012 ja uudelleen maaliskuusta 2015 maaliskuulle 2017. Mosisili nousi toukokuussa 1998 pääministeriksi, kun Lesothon demokraattinen kongressi (LDC) voitti vaalit ja Ntsu Mokhehle vetäytyi puolueen johdosta. LCD voitti Mosisilin johdolla kahdet vaalit, mutta puolueen sisällä hänellä oli huomattavasti vastustajia. Mosisili perusti vuoden 2012 alussa uuden, oman puolueen Demokraattisen kongressin (DC). DC sai toukokuun vaaleissa eniten paikkoja, mutta se ei onnistunut muodostamaan hallitusta. Pääministeriksi nousi Tom Thabane. Mosisili ja Thabane ajautuivat vuoden 2012 jälkeen viisi vuotta kestäneeseen valtataisteluun, ja kumpikin pyrkivät nimittämään luottomiehiään puolustusvoimiin. Mosisili palasi 2015 pääministeriksi, mutta hänen seitsemän puolueen koalitiohallitus oli lyhytikäinen. Hän riitautui varapääministeri Monyane Molelekin kanssa, joka lopulta lähti DC-puolueesta. Mosisilin hallitus menetti tämän jälkeen enemmistöasemansa, ja maaliskuussa 2017 hän sai epäluottamuslauseen. Kuningas Letsie III hajotti parlamentin ja määräsi uudet vaalit. Thabanen puolue voitti ne, ja Mosisili erosi pääministerin tehtävistä. Mosisili vetäytyi politiikasta tammikuussa 2019. Hänen seuraajakseen DC:n puoluejohtajaksi valittiin Mathibeli Mokhothu. Mosisili on naimisissa ja hänellä on neljä lasta. == Lähteet == Luokka:Lesothon pääministerit Luokka:Vuonna 1945 syntyneet Luokka:Elävät henkilöt
Anne-Lise Boge

Anne-Lise Boge (s. 1939) on norjalainen kirjailija, joka on varsinaiselta ammatiltaan opettaja. Hän on tullut tunnetuksi etenkin romaanisarjastaan Arvesynd. Arvesynd-sarja käsittää yhteensä 23 kirjaa ja sen on julkaissut Egmont-kustannus. == Aiheesta muualla == * Arvesynd-sarjan viralliset kotisivut Luokka:Norjalaiset kirjailijat Luokka:Vuonna 1939 syntyneet Luokka:Elävät henkilöt
Batman – paluu

Batman – paluu () on vuonna 1992 ensi-iltansa saanut yhdysvaltalainen Tim Burtonin ohjaama supersankarielokuva. Se oli ensimmäinen Dolby Digital (AC-3) -ääniformaatilla äänitetty teatterielokuva. Elokuva oli Oscar-ehdokkaana parhaasta maskeerauksesta ja parhaista erikoistehosteista. Elokuva jäi viimeiseksi elokuvaksi koko sarjassa, jossa Batmanin roolissa nähtiin Michael Keaton. Elokuva ei myöskään ollut yhtä suuri menestys kuin edeltäjänsä. Elokuva on myös edeltäjäänsä tummanpuhuvampi ja synkempi. Madonna kieltäytyi Kissanaisen roolista ennen kuin roolia tarjottiin Michelle Pfeifferille. == Juoni == Gotham City on jouluisissa tunnelmissa, kunnes Pingviini apureineen iskee kesken jouluparaatin aiheuttaen kaaosta. Batman saapuu hoitamaan asiat kuntoon, mutta Pingviini pääsee karkuun. Pingviini aikoo ryhtyä pormestariksi saadakseen rahaa ja mainetta. Batmanin epäonneksi kaduille on ilmestynyt myös toinen rikollinen, Kissanainen. Tämä ei kuitenkaan tiedä, auttaako Batmania vai Pingviiniä. Lisäksi ongelmia aiheuttaa Pingviiniä pormestariksi auttava häikäilemätön liikemies Max Shreck, joka on myös vastuussa Kissanaisen identiteetin syntyyn. ==Näyttelijät== Luokka:Batman-elokuvat Luokka:Vuoden 1992 yhdysvaltalaiset elokuvat Luokka:Tim Burtonin ohjaamat elokuvat Luokka:Seulonnan keskeiset artikkelit Luokka:Warner Brosin elokuvat
Russ Howard

Russ Howard (s. 19. helmikuuta 1956 Midland, Ontario, Kanada) on kanadalainen curling-pelaaja. Howard on osallistunut Kanadan mestaruuskilpailuun 13 kertaa, joista kahdeksan kertaa Ontarion ja viisi kertaa New Brunswickin edustajana. Hän on voittanut mestaruuden kahdesti, vuosina 1987 ja 1993. Hän on voittanut myös kahdesti maailmanmestaruuden, 1987 ja 1993. Vuonna 2005 Brad Gushue kutsui Howardin joukkueeseensa Kanadan olympiakarsintoihin, jotka joukkue voitti ja pääsi Kanadan edustajaksi 2006 Torinon olympialaisiin. Mike Adam väistyi suosiolla varamieheksi Howardin tieltä. Kisoissa Kanadan joukkue voitti olympiakultaa voitettuaan finaalissa Markku Uusipaavalniemen kipparoiman Suomen. Kisojen aikana Howard täytti 50 vuotta. Howard tunnetaan myös hieman lajin luonnetta muuttaneen ns. Moncton-säännön kehittäjänä, josta myöhemmin kehitettiin ns. Free Guard Zone -sääntö, jonka mukaan ykkösheittäjät eivät saa poistaa toistensa suojakiviä. Luokka:Kanadalaiset curlingpelaajat Luokka:Kanadalaiset olympiavoittajat Luokka:Vuonna 1956 syntyneet Luokka:Elävät henkilöt
Mooseksen kirja

Mooseksen kirja voi tarkoittaa: * Tooraa eli pentateukkia, joka sisältää viisi Mooseksen kirjaa, jotka kuuluvat myös Raamattuun. * Mooseksen kirjaa, erästä Myöhempien aikojen pyhien pyhistä kirjoituksista.
Ranskan Polynesian lippu

Ranskan Polynesian lippu on Ranskalle kuuluvan Ranskan Polynesian virallinen lippu. Lipun punainen ja valkoinen väri on otettu historiallisista Tahitin lipuista ja ne ovat myös perinteisiä värejä Polynesiassa. Lippu otettiin käyttöön vuonna 1984. Samassa yhteydessä otettiin käyttöön protokolla, jonka mukaan Ranskan Polynesian lippu liehuu aina Ranskan lipun vieressä siten, että Ranskan Polynesian lippu on vasemmalla ja Ranskan lippu oikealla. Tässä Ranskan merentakaisessa territoriossa trikolori on virallinen lippu, vaikka sen rinnalla liehuu myös paikallinen polynesialaisväreissä (punainen ja valkoinen) oleva lippu. Tuon lipun keskellä valkoisessa kentässä on pirogi (kaksipaikkainen palkovene, jota voidaan meloa tai purjehtia). Sen takana on kultainen sädekoroinen aurinko. Sininen ja valkoinen viittaavat merestä saatavaan hyvinvointiin ja pirogeja käytetään yhä kalastukseen. Viisi soutajaa edustavat Ranskan Polynesian departementteja: Tuamotun saaristoa, Marquesas- ja Tubuaisaaria, ja Seurasaaria, jotka koostuvat Tuulenpuoleisista ja Suojanpuoleisista saarista. == Lähteet == Luokka:Itsehallintoalueiden liput lippu
Sandro Munari

Sandro Munari (s. 27. maaliskuuta 1940), joka tunnetaan myös nimellä Il Drago, oli italialainen rallikuljettaja. Munari voitti vuoden 1977 FIA Cupin, joka edelsi kuljettajien maailmanmestaruussarjaa. ==MM-ura== Munari voitti rallin EM-sarjan mestaruuden vuonna 1973. Munari oli mukana rallin MM-sarjassa alusta asti (1973). Hänen ensimmäinen MM-rallinsa oli Monte Carlon ralli, joka päättyi ulosajoon. Seuraavan MM-rallinsa hän ajoi seuraavana vuonna. Toisessa MM-rallissaan hän sijoittui kolmannelle sijalle, mutta seuraavassa kahdessa kilpailussa hän oli voittaja. RAC-rallissa hän ajoi kolmanneksi. Kaudella 1975 Munarin ainoa voitto tuli Monte Carlo-rallissa. Safari-rallissa hän tuli toiseksi. Muut kauden kolme MM-ralliaan hän keskeytti. Kaudella 1976 Munari oli ehdottomasti kauden parhaimpia kuljettajia. Hän ajoi seitsemän MM-rallia ja ajoi yhtä lukuun ottamatta jokaisessa niistä neljän parhaan joukkoon. Seitsemännen hän keskeytti. Jos tuolloin olisi laskettu pisteitä samalla tavalla kuin vuodesta 1979 vuoteen 1996 asti olisi hänelle kertynyt 97 pistettä. Kaudella 1977 Munari voitti FIA Cupin, mutta vain yhden MM-rallin, jälleen Monte Carlo-rallin. Se oli hänen uransa 7. MM-rallivoitto. Kaudella 1978 hän oli vain kerran pisteillä ajamistaan kuudesta MM-rallista. Siinä hän oli kolmas. Kun MM-pisteitä jaettiin ensi kertaa ei Munari ollut enää entinen mestarikuljettaja. Hän osallistui vuosina 1979–1984 yhteensä vain kuuteen MM- ralliin eli yhteen ralliin kaudessa. Pisteitä hän keräsi vuonna 1979 vain yhden ja kaudella 1980 kuusi. Tuon jälkeen hän ei enää pisteitä saanut. Hän lopetti uransa kauden 1984 jälkeen. ==WRC voitot== # Kausi Osakilpailu Kartanlukija Auto 1 1974 16. Sanremon ralli Mario Mannucci Lancia Stratos HF 2 1974 3. Rally Rideau Lakes Mario Mannucci Lancia Stratos HF 3 1975 43. Monte Carlo -ralli Mario Mannucci Lancia Stratos HF 4 1976 44. Monte Carlo -ralli Silvio Maiga Lancia Stratos HF 5 1976 10. Portugalin ralli Silvio Maiga Lancia Stratos HF 6 1976 20. Korsikan ralli Silvio Maiga Lancia Stratos HF 7 1977 45. Monte Carlo -ralli Silvio Maiga Lancia Stratos HF == Lähteet == Luokka:Italialaiset ralliautoilijat Luokka:Rallin Euroopan-mestarit Luokka:Vuonna 1940 syntyneet Luokka:Elävät henkilöt
Berkeley (Kalifornia)

Berkeley on kaupunki Pohjois-Kaliforniassa. Kaupungin pinta-ala on 45,9 km², ja siellä oli Vuoden 2010 väestönlaskennan mukaan 112 580 asukasta. Berkeleyn läheisyydessä on kaksi suurkaupunkia, Oakland ja San Francisco. Berkeley tunnetaan erityisesti Kalifornian yliopiston Berkeleyn kampuksesta. == Kuuluisia berkeleyläisiä == * Ben Affleck, näyttelijä * Billie Joe Armstrong, muusikko * Tim Armstrong, muusikko * Mike Dirnt, muusikko * John Fogerty, muusikko * Tom Fogerty, muusikko * Davey Havok, muusikko * Nicole Richie, näyttelijä * Alex Skolnick, muusikko * Marco Bertolotti, juoksija * Andy Samberg, koomikko == Lähteet == == Aiheesta muualla == *Berkeleyn viralliset verkkosivut Luokka:Alamedan piirikunnan maantiede Luokka:Kalifornian kaupungit
Amber-hälytys

AMBER-hälytys () on alun perin yhdysvaltalainen järjestelmä, jossa lapsikaappaustapauksessa annetaan radio- ja televisiokanavilla, tekstiviestitse ja muissa medioissa hälytys, jolla pyydetään yleisöltä apua kaapatun etsinnässähttps://amberalert.ojp.gov/about. Järjestelmä sai alkunsa vuonna 1996, kun 9-vuotias texasilainen Amber Hagerman kidnapattiin ja myöhemmin murhattiin. Järjestelmä on nimetty Amberin mukaan, mutta nimelle on myöhemmin otettu käyttöön aukikirjoitettu muoto America's Missing: Broadcast Emergency Response.AMBER alert site: About AMBER Alert, viitattu 10.7.2009 ==Katso myös== * Lapsikaappaus ==Lähteet== == Aiheesta muualla == * U.S. government AMBER alert site Luokka:Palo- ja pelastustoimi Luokka:Rikosoikeus
Joseph Mascolo

thumb|Joseph Mascolo Joseph Mascolo (13. maaliskuuta 1929 West Hartford, Connecticut – 8. joulukuuta 2016 Los Angeles, Kalifornia) oli yhdysvaltalainen näyttelijä, joka tunnettiin erityisesti rooleistaan Kauniiden ja rohkeiden Massimo Maronena ja Päivien viemää -sarjan Stefano DiMerana. Mascolo kuoli 87-vuotiaana 8. joulukuuta 2016 sairastettuaan pitkään Alzheimerin tautia. == Lähteet == Luokka:Yhdysvaltalaiset näyttelijät Luokka:Vuonna 1929 syntyneet Luokka:Vuonna 2016 kuolleet
MVS (autovalmistaja)

MVS (Manufacture des Voitures de Sport, Venturi) on ranskalainen pienehkö autonvalmistaja, joka ennen oman tuotantonsa aloittamista toimi yhteistyössä Peugeot'n, Alpinen, Rondeaun ja Heuliezin kanssa. 80-luvun puolivälissä yhtiö asetti tavoitteekseen valmistaa täysiverinen ranskalainen urheiluauto. Venturiksi nimetyn 2+2 paikkaisen urheiluauton valmistus aloitettiin alkuvuodesta 1988. Venturi Cabrioletin lujitemuovinen kori kätkee sisälleen Renault'lta lainatun 2.9-litraisen turboahdetun V6-moottorin, joka tuottaa 147 kW:n tehon. Moottori on aitojen urheiluautojen tapaan sijoitettu taka- akseliston yläpuolelle. ==Mallit== * 1985-1996 Venturi Cabriolet, 200-260 hv * 1993 Venturi Trophy, 400–500 hv * 1994-1999 Venturi 400 GT, 400–408 hv * 1995 Venturi 260 LM, 191 kW (260 hv) * 1995-2001 Venturi 300 Atlantique, 207–228 kW (281–310 hv) * 2003 Venturi Fétish prototyyppi, 132 kW (180 hv) * 2004 Venturi Fétish Roadster, n. 220 kW (300 hv), Sähkömoottori * 2006 Venturi Héritage GT3, n. 450 hv * Venturi Eclectic, aurinkoenergia auto * Venturi Astrolab, aurinkoenergia-Hybridi ==Venturi autourheilussa== Venturi valmisti autot ja toimi sponsorina Larrousse -tallille kaudella . Nykyään Venturi-nimeä käyttää Formula E -sarjassa Venturi Grand Prix. ==Lähteet== ==Aiheesta muualla== * Venturi * Owners club MVS
Nokoreach

Nokoreach on Kambodžan kansallislaulu. Kambodžan vanhaa kuningaskuntaa ylistävä laulu otettiin alun perin käyttöön Japanin protektoraatiksi syntyneessä ja Norodom Sihanoukin hallitsemassa Kambodžan kuningaskunnassa vuonna 1941. Laulun on sanoittanut Chuon Nat ja sen ovat säveltäneet F. Perruchot ja J. Jekyll vanhan kambodžalaisen kansanlaulun pohjalta. Laulu säilyi itsenäistyneen Kambodžan kansallislauluna aina vuoteen 1970, jolloin USA:n tukema kenraali Lon Nol kaappasi maassa vallan ja julisti maan Khmerin tasavallaksi. Punaisten khmerien kaapattua maassa vallan 1975 he ennallistivat maan kuningaskunnaksi eräänlaiseksi sosialistisen vallankumouksen kulissiksi. Kuningas Sihanouk kutsuttiin maanpakolaisuudesta takaisin maahan, ja Nokoreach otettiin taas maan kansallislauluksi. Jo seuraavana vuonna, 1976, Punaiset khmerit ottivat kuitenkin käyttöön oman - mahdollisesti itsensä Pol Potin laatiman -, omaa ideologiaansa voimakkaasti tukevan kansallislaulun. Punakhmerien ja Vietnamin välisen sodan seurauksena muodostettu vietnamilaismyönteinen Kamputsean kansantasavalta käytti vuosina 1979–1989 väliaikaista kansallislauluaan ja maanpakoon joutuneet punakhmerit säilyttivät omansa. Nokoreachista tuli jälleen maan kansallislaulu vuonna 1993, jolloin maahan saatiin kuningasmielisen Funcinpehin tukema hallitus YK:n valvonnassa. Laulu on saanut nimensä alueella sijainneesta vanhasta kuningaskunnasta, nykyisen Kambodžan edeltäjästä. ==Sanat khmeriksi (translitteraatio)== :Som pouk tepda rak sa moha khsath yeung :Oy ben roung roeung doy chey monkol srey soursdey :Yeung Khnom preah ang som chrok Krom molup preah Baromey :Ney preah Noropdey vong Khsattra del sang preah sat thm­r :Kroup Kraung dèn Khmer borann thkoeung thkann. :Prasath séla kombang kan dal prey :Kuor oy sr­may noeuk d­l yuos sak Moha Nokor :Cheat Khmer dauch Thmar kong vong n­y l­ar rung peung chom hor. :Yeung sang Khim por pheap preng samnang robuos Kampuchea. :Moha r­th koeut mien you ang veanh hey. :Kroup vath aram lu tè so sap thoeur :Sot doy am no rom lik koun poth sasna :Chol yeung chea neak thioeur thiak smos smak tam bep donnta :Kong tè thévoda nùng chuoy chrom chrèng phkot phkang pra yoch oy :Dol prateah Khmer chea Moha Nokor ==Käännös== :Taivas suojelee Kuningastamme :antaa hänelle onnea ja kunniaa :hallitsemaan sielujamme ja kohtaloitamme. :Ainoa, itsenäisyyden rakentajien perijä, :ohjastaa ylpeää vanhaa kuningaskuntaa. :Temppelit uinuvat metsässä, :Muistavat Moha Nokorin loiston. :Kuin kivi on khmer-rotu ikuinen. :Uskokaamme Kambodžan kohtaloon. :Imperiumin, joka haastaa aikakaudet. :Laulut nousevat pagodeista :ylistäen pyhää buddhalaista uskoa. :Olkaamme uskollisia esi-isiemme uskolle, :Jolloin taivas antaa meille hedelmänsä, :ikivanhalle khmer-maalle, Moha Nokorille. == Lähteet == Luokka:Kansallislaulut Luokka:Kambodžan kansallissymbolit
SAS (ohjelmisto)

SAS on SAS Institute Inc.:n kehittämä ohjelmisto tilastolliseen analyysiin. Alkuperäisen SAS-ohjelmiston toiminnallisuudet liittyivät tilastolliseen analyysiin, mutta nykyisellään voidaan puhua pikemminkin SAS-alustasta ja SAS- ratkaisuista, joiden eräs osa on tilastollisen analyysin tuote SAS/STAT®. SAS:n kehitys aloitettiin 1966 Pohjois-Carolinan osavaltionyliopistossa. Vuonna 1976 kehitys siirtyi yksityiselle SAS Institutelle, joka jatkoi 1980- ja 1990-luvuilla kehitystyötä lisäämällä tilastollisia analyysityökaluja. ==Lähteet== ==Aiheesta muualla== * SAS Institute Inc.:n verkkosivut * Suomen SAS-käyttäjien yhdistys Sugif ry Luokka:Tilasto-ohjelmistot Luokka:Ohjelmointikielet Luokka:Tilastotiede
Joly Braga Santos

José Manuel Joly Braga Santos (14. toukokuuta 1924 Lissabon – 18. heinäkuuta 1988 Lissabon) oli portugalilainen säveltäjä ja kapellimestari. Hänen tuotantoonsa kuuluu muun muassa kuusi sinfoniaa. Santos syntyi Lissabonissa ja opiskeli siellä viulunsoittoa ja sävellystä. Toisen maailmansodan jälkeen hän opiskeli ulkomailla. Hän sävelsi neljä ensimmäistä sinfoniaansa 22–27-vuotiaana. Sinfonioiden lisäksi hän sävelsi muun muassa kolme oopperaa ja kamarimusiikkia. Santos kuoli aivohalvaukseen vuonna 1988. Luokka:Portugalilaiset säveltäjät Luokka:Portugalilaiset kapellimestarit Luokka:Vuonna 1924 syntyneet Luokka:Vuonna 1988 kuolleet
Aileen Riggin

Aileen Riggin Soule (2. toukokuuta 1906 Newport, Rhode Island – 17. lokakuuta 2002 Honolulu, Havaiji) oli yhdysvaltalainen uimari, uimahyppääjä ja olympiavoittaja. Riggin oppi uimaan kuusivuotiaana ja aloitti uimahyppäämisen vuonna 1919. Vuoden 1920 olympialaisissa Antwerpenissa hän voitti 14-vuotiaana kultaa naisten 3 metrin ponnahduslautakilpailussa, ollen kautta aikojen nuorin yhdysvaltalainen olympiavoittaja. Hän oli myös kisojen pienikokoisin urheilija: 140-senttinen Riggin painoi vain 29,5 kiloa. Vuoden 1924 kisoissa Pariisissa Rigginistä tuli ensimmäinen urheilija, joka voitti mitalin sekä uinnissa että uimahypyissä: hän oli hopealla 3 metrin ponnahduslaudalla ja pronssilla 100 metrin selkäuinnissa. Amatööriuransa jälkeen Riggin alkoi esiintyä Billy Rosen Aquacade-vesinäytöksissä. Hänestä tuli myös yksi ensimmäisistä amerikkalaisista naisurheilukirjoittajista. Riggin menestyi myös veteraaniurheilijana. 82-vuotiaana hän rikkoi yhdeksän eri ikäluokkien kansallista ennätystä. 86-vuotiaana Masters-uintien MM-kisoissa hän voitti kuuden ikäluokan mestaruudet. Kuollessaan 96-vuotiaana Riggin oli pisimpään elänyt yhdysvaltalainen olympiavoittaja. == Lähteet == == Aiheesta muualla == * Luokka:Yhdysvaltalaiset olympiavoittajat Luokka:Yhdysvaltalaiset uimahyppääjät Luokka:Yhdysvaltalaiset uimarit Luokka:Vuonna 1906 syntyneet Luokka:Vuonna 2002 kuolleet
Luís de Freitas Branco

Luís de Freitas Branco (12. lokakuuta 1890 Lissabon – 27. marraskuuta 1955 Lissabon) oli portugalilainen säveltäjä ja musiikintutkija. Hän opiskeli lapsena pianon- ja viulunsoittoa. Vuonna 1910 hän siirtyi Berliiniin opiskelemaan sävellystä. Vuodesta 1916 lähtien hän toimi sävellyksen professorina Lissabonin konservatoriossa. Hän opetti muun muassa Joly Braga Santosia. Luokka:Portugalilaiset säveltäjät Luokka:Portugalilaiset professorit Luokka:Vuonna 1890 syntyneet Luokka:Vuonna 1955 kuolleet
Hermorata

Hermorata on toisiinsa yhteydessä olevien hermosolujen ketju, joka on hermoimpulssien säännöllisesti käyttämä reitti. Hermorata yhdistää hermoston kaksi osaa toisiinsa yleensä myelinisoituneista hermosyistä, jotka tunnetaan valkeana aineena. Hermoradat yhdistävät melko kaukaisia alueita aivoissa tai muualla hermostossa verrattuna paikalliseen kommunikaatioon käytettyyn harmaaseen aineeseen. Luokka:Hermosto
David Burghley

David George Brownlow Cecil, Exeterin kuudes markiisi (tunnetaan myös nimellä David Burghley ja vuoteen 1956 asti nimellä Lordi Burghley, 9. helmikuuta 1905 lähellä Stamfordia – 22. lokakuuta 1981) oli brittiläinen aitajuoksija, urheiluvaikuttaja ja olympiavoittaja. Vuoden 1928 kesäolympialaisissa Burghley voitti 400 metrin aitajuoksun lyöden toiseksi ja kolmanneksi tulleet yhdysvaltalaiset 0,2 sekunnilla. Ensimmäisissä kansainyhteisön kisoissa 1930 hän voitti molemmat aitamatkat ja oli mukana voittamassa 4×400 metrin viestiä. Vuonna 1931 Burghley valittiin parlamenttiin. Vuoden 1932 olympialaisissa hän oli neljäs 400 metrin aidoissa ja voitti hopeaa 4×400 metrin viestissä, jossa hänen epävirallinen osuusaikansa oli 46,7. Burghley oli värikäs persoona. Hänen sanotaan juosseen RMS Queen Maryn yläkannen ympäri arkivaatteissa 57 sekunnissa. Hän harjoitteli aitajuoksua laittamalla tulitikkurasioita aitojen päälle – aitaa ylittäessä etummainen jalka ei pudottanut rasiaa. Urheiluaiheisen elokuvan Tulivaunut henkilöhahmon Lord Andrew Lindsayn esikuvana on Lordi Burghley. Urheilu-uransa jälkeen Burghley toimi British Amateur Athletic Associationin puheenjohtajana 40 vuotta, IAAF:n puheenjohtajana 30 vuotta ja Kansainvälisen olympiakomitean jäsenenä 48 vuotta. Hän oli myös vuoden 1948 olympialaisten järjestelytoimikunnan puheenjohtaja. Burghley oli parlamentin jäsen vuosina 1931–1943. Toisen maailmansodan loppuvuosina Burghley toimi Bermudan kuvernöörinä. ==Henkilökohtaiset ennätykset == *120 jaardin aitajuoksu 14,5 *220 jaardin aitajuoksu 24,3 *400 metrin aitajuoksu 52,2 ==Lähteet== == Aiheesta muualla == * Luokka:Brittiläiset pika-aitajuoksijat Luokka:Brittiläiset 400 metrin aitajuoksijat Luokka:Brittiläiset olympiavoittajat Luokka:Kansainvälisen olympiakomitean jäsenet Luokka:Brittiläiset urheiluvaikuttajat Luokka:Vuonna 1905 syntyneet Luokka:Vuonna 1981 kuolleet
Liquiçá

Liquiçá (tetumiksi Likisá) on rannikkokaupunki Itä-Timorilla. Se sijaitsee 32 kilometriä Dilistä, Itä-Timorin pääkaupungista länteen. Kaupunki on Liquiçán alueen pääkaupunki. Sen asukasluku oli vuoden 2015 väestönlaskennan mukaan 5 005. Suurin osa asukkaista puhuu tokodedeä. == Lähteet == Luokka:Itä-Timorin kaupungit
Telemark-alastulo

Telemark-alastulo on mäkihypyssä käytetty alastulotyyli, joka on peräisin Telemarkista. Sitä pidetään yleisesti tyylikkäimpänä alastulona. Telemark eroaa tasajalka-alastulosta siten, että siinä sukset tömähtävät maahan aavistuksen peräkkäin ja toinen jalka on hitusen edellä toista. Se on saanut nimensä laskettelua muistuttavasta asennostaan. Alastulo saa olla enintään kaksi mäkihyppysuksen paksuutta leveä, muuten tyylipisteet vähenevät. == Lähteet == == Aiheesta muualla == Luokka:Mäkihyppy
Laplacen matriisi

Verkkoteoriassa Laplacen matriisi eli Kirchhoffin matriisi on verkon matriisiesitys. Tätä voidaan käyttää verkon virittäjäpuun laskemiseen. ==Määritelmä== Verkon G Laplacen matriisi on määritelmän mukaan :L := D - A, missä D on G:n astematriisi ja A on G:n vierusmatriisi. Tarkemmin, olkoon G annettu n-solmuinen verkko. Tällöin :L_{i,j}:=\left\\{ \begin{matrix} \deg(v_i) & \mbox{jos}\ i = j \\\ -1 & \mbox{jos}\ i eq j\ \mbox{ja}\ v_i\ \mbox{ja}\ v_j\ \mathrm{vierekk\ddot aiset} \mbox{ solmut} \\\ 0 & \mbox{muulloin} \end{matrix} \right. Suunnatuille verkoille voidaan käyttää joko särmien sisä- tai ulkoastetta tilanteesta ja sovelluksesta riippuen. Luokka:Matriisit
Telemark

Telemark voi tarkoittaa: * Telemarkin lääni Norjassa * Telemark, laskettelun kantamuoto * Telemark, mäkihypyn alastulo. * Telemark Team, tanssiurheiluseura
Giulio Gaudini

Giulio Gaudini (28. syyskuuta 1904 Rooma – 6. tammikuuta 1948) oli italialainen miekkailija ja olympiavoittaja. Gaudini osallistui neljiin olympialaisiin 1924-1936. Pariisissa 1924 hän ei menestynyt, mutta kolmissa seuraavissa kisoissa hän voitti kolme kultaa, neljä hopeaa ja kaksi pronssia. Vuoden 1928 Amsterdamin kisoissa Italian florettijoukkue voitti kultaa ylivoimaisesti: se otti 30 voittoa ja hävisi vain 2 ottelua. Kaksi päivää myöhemmin Gaudini oli kolmas floretin yksilökilpailussa. Seuraavissa vuoden 1932 olympialaisissa Gaudini osallistui sekä floretti- että säiläkilpailuihin. Floretilla tuloksena oli joukkuehopeaa (Italia hävisi Ranskalle) ja yksilötasolla pronssia. Säilällä hän oli molemmissa hopealla. Vuonna 1936 Berliinissä Gaudini otti florettikultaa sekä joukkueessa että yksilönä. Säilällä tuloksena oli hopeaa joukkuekilpailussa ja henkilökohtaisessa kisassa kuudes tila. Euroopan mestaruuden Gaudini voitti floretilla vuosina 1930 ja 1934. Luokka:Italialaiset miekkailijat Luokka:Italialaiset olympiavoittajat Luokka:Vuonna 1904 syntyneet Luokka:Vuonna 1948 kuolleet
Dennis Haysbert

Dennis Dexter Haysbert (s. 2. kesäkuuta 1954 San Mateo, Kalifornia) on yhdysvaltalainen näyttelijä. Parhaiten hänet tunnetaan roolistaan presidentti David Palmerina televisiosarjassa 24. Haysbert on pituudeltaan 194 senttimetriä. == Merkittävimmät roolit == * Pallo hukassa (Major League, 1989) * Rakkauden kenttä (Love Field/USA 1991) * Navy Seals – erikoisjoukot (1990) * Mr. Baseball (1992) * Suture (1993) * Pallo hukassa 2 (Major League II, 1994) * Heat – ajojahti (Heat, 1995) * Haku päällä (Waiting to Exhale, 1995) * Rajaton valta (Absolute Power, 1997) * Oikukkaat sydämet (Random Hearts, 1999) * Rakkaudessa ja koripallossa (Love & Basketball, 2000) * 24 (2001–2006) * Merijalkaväen mies (Jarhead, 2005) * Kasvottomat sotilaat (The Unit, 2006–2009) * Lucifer == Aiheesta muualla == * Luokka:Yhdysvaltalaiset näyttelijät Luokka:Vuonna 1954 syntyneet Luokka:Elävät henkilöt
Myöhäisjurakausi

__Notoc__ Myöhäisjurakausi eli yläjura (malm, "valkea jura") on jurakauden loppuvaihe 161,2–145,5 miljoonaa vuotta sitten. Kausi oli matelijoiden valtakautta, erityisesti sauropodi-kasvinsyöjädinosaurusten kukoistusaikaa. Sauropodit olivat valtavia nelijalkaisia, pitkähäntäisiä ja -kaulaisia maaeläimiä. Kaudelta kuuluisia hirmuliskoja olivat muun muassa sauropodisuvut Brachiosaurus, Diplodocus ja Camarasaurus. Kaudella eli myös harjalisko Stegosaurus. Petoliskoista kaudella kukoistivat mm. Allosaurus-lajit ja Ceratosaurus . Kaudella eli myös lentoliskoja, ja merissä eli pitkäeväisiä valasta muistuttavia pliosauruksia sekä merikrokotiili Teleidosaurus. Varhaiset nisäkkäät ja hyvin varhaiset linnut olivat jo olemassa mutta eivät vielä merkittävänä ryhmänä. Liskolintu Archaeopteryx eli tällä kaudella Euroopassa. ==Maantiede== Myöhäisjurakaudella Pangea jakautui kahdeksi supermantereeksi, pohjoisen Lauraasiaksi ja etelän Gondwanaksi. Niiden väliin syntyi varhainen Atlantti, joka tuolloin oli vielä aika kapea. == Myöhäisjurakauden alajako == * Tithonos-vaihe (150,8 ± 4,0 – 145,5 ± 4,0 miljoonaa vuotta sitten) * Kimmeridge-vaihe (155,7 ± 4,0 – 150,8 ± 4,0 miljoonaa vuotta sitten) * Oxford-vaihe (161,2 ± 4,0 – 155,7 ± 4,0 miljoonaa vuotta sitten) == Lähteet == == Aiheesta muualla == * The Late Jurassic Luokka:Jurakausi
Keskijurakausi

Keskijurakausi (Dogger, ruskea jura) oli geologinen ajanjakso 175,6–161,2 miljoonaa vuotta sitten.Major subdivisions of the Jurassic System Encyclopedia Britannica Keskijurakaudella jättimanner Pangea alkoi hajota. Uusia dinosauruslajeja kehittyi maalla, muun muassa megalosaurit ja cetiosaurit. Merissä olivat kalaliskot, Ichthyosaurukset, vielä tavallisia, mutta niiden rinnalle olivat jo kehittyneet pliosaurukset (Pliosaurus, Liopleurodon). == Keskijurakauden vaiheet== *Callovia-vaihe (164,7 ± 4,0 – 161,2 ± 4,0 miljoonaa vuotta sitten) *Bathonia-vaihe (167,7 ± 3,5 – 164,7 ± 4,0 miljoonaa vuotta sitten) *Bajocae-vaihe (171,6 ± 3,0 – 167,7 ± 3,5 miljoonaa vuotta sitten) *Aalen-vaihe (175,6 ± 2,0 – 171,6 ± 3,0 miljoonaa vuotta sitten) Vaiheet on nimetty paikkakuntien latinalaisten nimimuotojen mukaan (Englannin Kellaways ja Bath, Ranskan Bayeux ja Saksan Aalen). == Lähteet == Luokka:Jurakausi
Georges Miez

Georges Miez, myös Georg tai Giorgio, (2. lokakuuta 1904 Töss, nykyisin osa Winterthuria, St. Gallenin kantoni, Sveitsi – 21. huhtikuuta 1999 Savosa, Ticino, Sveitsi) oli sveitsiläinen telinevoimistelija ja olympiavoittaja. Miez voitti urallaan kaikkiaan kahdeksan olympiamitalia. Hän aloitti olympiauransa 19-vuotiaana Pariisin olympialaisissa 1924 osallistumalla yhdeksään eri lajiin (mukaan lukien muun muassa köysikiipeily), joista tuloksena oli pronssia voimistelun joukkuekilpailussa ja viides sija rekillä. Seuraavissa, vuoden 1928 kisoissa Miez oli paras telinevoimistelija: hän voitti moniottelun sekä rekin ja oli voittamassa joukkuekultaa. Hevosella hän voitti hopeaa. Los Angelesin kesäolympialaisissa 1932 Miez oli ainoa sveitsiläinen voimistelija ja osallistui vain permannolle voittaen hopeamitalin. Viimeisissä olympialaisissaan Berliinissä 1936 Miez otti kultaa permannolla ja hopeaa joukkuekisassa. MM-kilpailuista Miez voitti kaksi kulta- ja yhden hopeamitalin. Kilpauransa jälkeen Miez jatkoi työtään telinevoimistelun, etenkin nuoriso- ja naisvoimistelun parissa. Miez kuoli vuonna 1999 Savosassa, Luganon lähellä 94-vuotiaana. == Lähteet == ==Aiheesta muualla== * Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1904 syntyneet Luokka:Vuonna 1999 kuolleet
Mono

Mono tarkoittaa seuraavia asioita: * mono, hiihtojalkine * mono, kreikkalainen numeerinen etuliite * monoääni, monauraalinen ääni, yksikanavainen ääni * monofonia, yksiääninen musiikki * mononukleoosi, tartuntatauti * Mono, ohjelmistokehys * Mono, japanilainen post-rock-yhtye * Mono, kunta Kanadassa * Mono, joki Togossa ja Beninissä * Mono, saari Salomonsaarilla * Mono, Beninin departementti * Monon piirikunta, piirikunta Kaliforniassa, Yhdysvalloissa * mono, bandakieli
Varhaisjurakausi

Varhaisjurakausi (myös alajura, Lias, musta jura) oli jurakauden aloittanut geologinen ajanjakso 199,6 - 175,6 miljoonaa vuotta sitten. Kausi on tunnistettu merialueille psiloceratidi-ammoniiteista, jotka melkein sukupuuttoon kuoltuaan kehittyivät nopeasti suureksi määräksi uusia muotoja. Ammoniittien kehitys oli niin nopeaa, että niistä voi laatia vyöhykefossiilistoja. Merissä aikaisemmat Raetia-vaiheen kalaliskotyypit jatkoivat, mutta ilmestyi myös uusia tyyppejä Ichthyosaurus ja Temnodontosaurus ja plesiosauruksista (joutsenliskoista) Eurycleidus, Macroplata ja Rhomaleosaurus, kaikki Rhomaleosauridae-heimoa (jossa on luultavasti monta samankaltaista kehityslinjaa). Varhaisjurakauden lopuilla Toarcis-vaiheessa ilmestyivät thalattosaurit, merikrokotiilit ja myös uusia sukuja kalaliskoista (Stenopterygius, Eurhinosaurus, ja jatkuvasti alkeellinen Suevoleviathan) ja plesiosauruksista (pitkäkaulaiset elasmosaurit Microcleidus ja Occitanosaurus, ja pliosaurus Hauffiosaurus). Maalla ilmestyi monia uusia dinosaurustyyppejä. Heterodontosaurit, scelidosaurit, stegosaurit ja tetanurat. Podokesaurit, prosauropodit ja sauropodit jatkoivat maalla. Saalistajia olivat sfenosukidit ja protosukidit, krokotiilimaiset matelijat. Triaskauden lopulla hävinneiden tilalle kehittyi myös uusia lentäviä pterosauruslajeja. Kuivalla maalla eli monia varhaisia nisäkäslajeja, ja myös tritylodontteja, nisäkäsmäisiä matelijoita ja sphenodontteja ja nykyisen tyyppisiä sammakkoeläimiä (Lissamphibia). == Varhaisjurakauden jako == *Toarcis-vaihe (183,0 ± 1,5 – 175,6 ± 2,0 miljoonaa vuotta sitten) *Pliensbach-vaihe (189,6 ± 1,5 – 183,0 ± 1,5 miljoonaa vuotta sitten) *Sinemurum-vaihe (196,5 ± 1,0 – 189,6 ± 1,5 miljoonaa vuotta sitten) *Hettange-vaihe (199,6 ± 0,6 – 196,5 ± 1,0 miljoonaa vuotta sitten) == Lähteet == == Aiheesta muualla == * Early Jurassic Period - The Lias epoch - Palaeos - overall presentation * Lecture 12 - Early Jurassic - informative lecture notes by Dr Paul Olsen Luokka:Jurakausi
Fuad II

Fuad II (arab. فؤاد الثاني‎, turk. II. Fuat tai Ahmet Fuat; s. 16. tammikuuta 1952 oikealta nimeltään prinssi Ahmad Fuad) oli Egyptin nimellinen kuningas vuosina 1952–1953. Kun kuningas Faruk syöstiin vallasta eversti Gamal Abdel Nasserin johtamassa sotilasvallankaappauksessa, hän luopui kruunusta vasta puolivuotiaan kruununprinssi Ahmad Fuadin hyväksi. Tämä julistettiin Egyptin ja Sudanin kuninkaaksi 26. heinäkuuta 1952 nimellä Fuad II. Faruk oli toivonut vallanvaihdoksen lepyttävän kuninkaan vastaista liikehdintää, mutta erehtyi. Koska Fuad II oli alle vuoden vanha noustessaan valtaistuimelle, häntä ei kruunattu. Syrjäytetty Faruk joutui pian lähtemään perheineen maanpakoon ja Egyptiin asetettiin Farukin sedän, prinssi Muhammad Abdel Moneimin johtama holhoojahallitus, joka nimellisesti edusti ulkomailla ollutta kuningas Fuadia. Egypti julistettiin 18. heinäkuuta 1953 tasavallaksi, jonka ensimmäiseksi presidentiksi tuli Muhammad Nagib. Fuad varttui Ranskassa ja Sveitsissä. Tällä hetkellä hän asuu Sveitsissä Genevenjärven lähellä . Vuonna 1976 hän nai Dominique-France Picardin (o.s. Loeb). Tämä kääntyi islamiin ja otti nimen kuningatar Fadila. Heillä on kolme lasta, joista prinssi Muhammad Ali (s. 1979) on isänsä virallinen seuraaja. Aviopari erosi 1996. Egyptin presidentti Anwar Sadat palautti myöhemmin Fuad II:lle Egyptin kansalaisuuden, ja hän pystyi siten vierailemaan Egyptissä useita kertoja. Toukokuussa 2010 hän antoi haastattelun ONTV-televisiokanavalle ja puhui vierailuistaan Egyptiin ja kuinka hän tunsi yhteyden Egyptin kansaan ja heidän näkemyksensä hänen edesmennestä isästä. Fuad tuki Abdel Fattah el-Sisin ehdokkuutta Egyptin presidentiksi lokakuussa 2013. == Lähteet == == Aiheesta muualla == Luokka:Egyptin hallitsijat Luokka:Vuonna 1952 syntyneet Luokka:Elävät henkilöt
Talal

Talal bin Abdullah (26. helmikuuta 1909 – 7. heinäkuuta 1972) oli Jordanian kuningas 20. heinäkuuta 1951 – 11. elokuuta 1952. Hänet syrjäytettiin terveyssyistä, sairastettuaan skitsofreniaa. Talal syntyi Mekassa 1909. Vuonna 1934 hän nai Zein al Sharaf Talalin. Talal opiskeli Royal Military Academyssa Sandhurstissa Englannissa, josta hän valmistui 1939. Talal nousi valtaistuimelle, kun hänen isänsä Abdullah ibn Husain murhattiin Jordanian puoleisessa Jerusalemissa. Lyhyen valtakaudensa aikana Talal ehti ottaa käyttöön uuden perustuslain, joka teki ministereistä vastuullisia parlamentille. Hän myös sovitteli maansa välejä Egyptin ja Saudi-Arabian kanssa. Hänen poikansa Hussein oli hänen seuraajansa, muttei hallinnut heti, koska oli alaikäinen. Luokka:Hašimidit Luokka:Jordanian kuninkaat Luokka:Vuonna 1909 syntyneet Luokka:Vuonna 1972 kuolleet
Peter Osgood

Peter Leslie Osgood (20. helmikuuta 1947 – 1. maaliskuuta 2006, Slough, Englanti) oli englantilainen jalkapalloilija. Osgood pelasi parhaat vuotensa Chelsean riveissä. Hän oli 1970-luvulla seuran tärkeimpiä pelaajia, ja voitti joukkueessa FA Cupin vuonna 1970 ja cup-voittajien cupin vuonna 1971. Chelseassa hän pelasi 380 ottelua, joissa teki 150 maalia. Hän on seuran kaikkien aikojen kolmanneksi paras maalintekijä. Chelseasta Osgood siirtyi vuonna 1974 Southamptoniin 275 000 punnalla, mikä oli tuolloinen ennätyssumma. Southamptonissa hän saavutti toisen FA Cupin voittonsa vuonna 1976. Southamptonissa Osgood pelasi 157 ottelua, joissa teki 36 maalia. Englannin maajoukkueessa hän pelasi neljä ottelua. Peliuransa jälkeen Osgood toimi Chelsean taustahenkilönä useiden vuosien ajan aina kuolemaansa saakka. Osgood menehtyi 59-vuotiaana sydäninfarktiin ollessaan itse vieraana hautajaisissa. Hänen kunniakseen pidettiin hiljainen hetki kuolinpäivänä pelatussa Englanti–Uruguay -harjoitusmaaottelussa. ==Aiheesta muualla== *Osgoodin viralliset kotisivut *MTV3:n uutinen Osgoodin kuolemasta Luokka:Englantilaiset jalkapalloilijat Luokka:Vuonna 1947 syntyneet Luokka:Vuonna 2006 kuolleet
Varhaisliitukausi

Varhaisliitukausi oli liitukauden ensimmäinen epookki 145,5–99,6 miljoonaa vuotta sitten. Kaudelta on säilynyt varsin vähän fossiileita, mutta on ilmeistä, että dinosaurusten valtakausi jatkui. Kasvillisuus oli aluksi samanlaista kuin jurakaudella: käpypalmuja, neidonhiuspuiden ja havupuiden edeltäjiä ja saniaisia. Kukkakasvit ilmestyivät ja muuttuivat yleisemmiksi kauden loppupuolella. Varhaisliitukauden aikana syntyneet kerrostumat ovat liitukautisista syvimmällä maanpinnan alapuolella, siksi niitä sanotaan joskus alaliitukauden kerroksiksi. ==Varhaisliitukauden eli alaliitukauden jako== *Alba-vaihe (112,0 ± 1,0 – 99,6 ± 0,9 miljoonaa vuotta sitten) *Apt-vaihe (125,0 ± 1,0 – 112,0 ± 1,0 miljoonaa vuotta sitten) *Barrême-vaihe (130,0 ± 1,5 – 125,0 ± 1,0 miljoonaa vuotta sitten) *Hauterive-vaihe (136,4 ± 2,0 – 136,4 ± 1,5 miljoonaa vuotta sitten) *Valangin-vaihe (140,2 ± 3,0 – 136,4 ± 2,0 miljoonaa vuotta sitten) *Berrias-vaihe (145,5 ± 4,0 – 140,2 ± 3,0 miljoonaa vuotta sitten) == Lähteet == Luokka:Liitukausi
Abdullah I (Jordania)

Abdullah ibn Husain (; 2. helmikuuta 1882 – 20. heinäkuuta 1951) oli brittiläisen Transjordanian emiiri vuosina 1921–1946 ja Jordanian kuningas vuosina 1946–1951. Abdullah oli Hašimidien suvun Husain ibn Alin, Mekan šarifin ja Mekan emiirin vuodesta 1908, poika. Abdullah taisteli brittien puolella ensimmäisessä maailmansodassa ja sai Transjordanian läänityksekseen brittien suojeluksessa 1921. Hän neuvotteli brittien kanssa ja maasta tuli itsenäinen emiraatti 25. toukokuuta 1923. Hänen veljestään Feisal ibn Husseinista tuli Irakin kuningas. Abdullah oli arabijohtajista yksin suhteellisen länsimielinen ja olisi solminut rauhan Israelin kanssa, mutta Arabiliiton jyrkkä vastustus esti tämän. Abdullah haaveili myös Jordanian, Syyrian, Irakin ja osia Palestiinasta käsittävästä hašemiittisesta kuningaskunnasta, mistä syystä etenkään saudit eivät luottaneet häneen. 20\. heinäkuuta 1951 Abdullah vieraili Jordanian puoleisessa Itä-Jerusalemissa pojanpoikansa prinssi Husseinin kanssa.. Abdullahin mennessään Al-Aksan moskeijaan Temppelivuorella palestiinalainen räätäli Mustapha Shukri Usho ampui hänet. Salaliittolaiset pelkäsivät kuninkaan tekevän erillisrauhan Israelin kanssa. Pääepäillyt pakenivat Egyptiin. Abdullahia seurasi hänen poikansa Talal ja vain vuoden kuluttua prinssi Hussein. == Lähteet == == Aiheesta muualla == Luokka:Hašimidit Luokka:Jordanian kuninkaat Luokka:Jordanialaiset henkirikosten uhrit Luokka:Vuonna 1882 syntyneet Luokka:Vuonna 1951 kuolleet
Stromatoliitti

Stromatoliitti on kupumainen kivimuodostuma, joka on syntynyt mineraalien ja sedimenttien kertyessä syanobakteereiden muodostamiin yhdyskuntiin. Varhaisimpien stromatoliittien uskotaan syntyneen noin 2,7 miljardia vuotta sitten, ja näin ne ovat todisteita varhaisimmasta yksinkertaisesta elämästä maapallolla. Ne ovat tyypillinen fossiililöydös prekambrikautisissa kivimuodostumissa, jolloin monisoluista elämää ei vielä ollut. Suomessa yli kaksi miljardia vuotta vanhoja stromatoliittiesiintymiä on löydetty esimerkiksi Rantamaan louhokselta Meri-Lapista. Kilometrien laajuinen löydös on Suomen vanhin lajissaan ja osoittaa seudun kuuluneen muinoin trooppiseen alueeseen. Etelä-Lapin karbonaattikivet ja niiden stromatoliittirakenteet ovat peräisin ajalta 2 100–2 060 miljoonaa vuotta sitten, jolloin pieneliöt (lähinnä syanobakteerit) sitoivat ja saostivat matalalle vuorovesirannikolle tai ajoittain kuivuvalle tulvatasangolle kalkkiliejua. Arvokkaimmat Kemin, Tornion, Ylitornion ja Rovaniemen lounaisosan rajaaman alueen stromatoliittikohteet on suojeltu esimerkiksi luonnonsuojelualueina. Web archive 2016 Stromatoliitit ovat monimuotoisia: ne voivat olla esimerkiksi tyynymäisiä, pylväsmäisiä tai kartiomaisia. Joistakin stromatoliiteistä on löydetty mikroskooppisia jäänteitä yksisoluisista eliöistä, mutta stromatoliittimäisiä muodostumia tiedetään kehittyvän myös kokonaan geologisten prosessien tuloksena. Eräs geologian aktiivisia tutkimusaloja onkin selvittää luotettavasti, onko löydetty stromatoliittifossiili muodostunut eliöiden ympärille vai onko se abioottinen kivimuodostuma. Ylesin stromatoliitteja muodostanut syanobakteerisuku kautta maan historian on Collenia. Stromatoliittifossiileja esiintyy käytännössä koko elämän historian ajalta ja niitä muodostuu myös nykyään. Eniten stromatoliitteja syntyi noin 1250 miljoonaa vuotta sitten, jolloin ei ollut vielä liikkuvia monisoluisia eläimiä. Näiden fossiilien määrä kuitenkin vähenee hyvin voimakkaasti kambrikaudelle tultaessa. Kambrikauden alussa stromatoliittien määrä putosi 20 %:iin huipustaan, kun stromatoliitteja syövät monisoluiset eläimet yleistyivät rajusti. Näin hitaasti kasvavia stromatoliittejä pääsi muodostumaan enää vain poikkeuksellisissa oloissa. Stromatoliitit yleistyivät sen jälkeenkin massasukupuuttojen aikaan muun muassa ordovikikauden ja permikauden lopussa. Tätä teoriaa tukee se, että nykyään stromatoliitteja löydetään vain erittäin suolaisista järvistä sekä joistakin merenrantojen suolaisista laguuneista, joiden korkea suolapitoisuus tekee muiden eliöiden elämän mahdottomaksi ja syanobakteeriyhdyskunnat voivat kasvaa rauhassa. ==Lähteet== ==Aiheesta muualla== *Tieteen termipankki: stromatoliitti *Odd Rock Structures Could be Earliest Signs of Life Luokka:Syanobakteerit Luokka:Fossiilit Luokka:Elävät fossiilit
Rautamuodostuma

Rautamuodostumat () kivissä ovat hapettunutta rautaa, yleensä 3 000–1 800 miljoonaa vuotta vanhoja. Niitä on erilaisissa kivilajeissa, joissa on rautaa ja serttiäJim Brooks, Näin alkoi elämä, sivu 110. Näissä malmeissa on ohuita rautajuovia ja niukasti rautaa sisältäviä hyvin ohuita juovia. Ne ovat syntyneet yhteyttävien syanobakteerien vapauttaessa rautaa hapettavaa happea ilmakehään tai rautaa hapettamaan kykenevien bakteerien toiminnan tuloksena. Hapettunutta piipitoista rautaaJim Brooks, Näin alkoi elämä, sivu 119 pidetään yhtenä osoituksena muinaisesta happea tuottavasta mikroskooppisesta elämästä. Takoniitti on myös hapettunutta rautaa. ==Katso myös== *Stromatoliitit == Lähteet== Luokka:Malmityypit
SMG

SMG voi tarkoittaa ainakin seuraavia: * Boston University School of Management * Santech Micro Group, tukkuliike * Sarah Michelle Gellar, näyttelijä * Scandinavian Music Group, rock-yhtye * Seacoast Media Group, mediayhtiö * Sex Machineguns, japanilainen yhtye * Shanghai Media Group, mediayhtiö * Sister Machine Gun, yhtye * SMG, omaisuudenhallintayhtiö * Spaceflight Meteorology Group, yhdysvaltalainen avaruuslentojen aikaista säätä ennustava ilmatieteen laitos * Special Mobile Group * Submachine gun, konepistooli * Super Mario Galaxy, tietokonepeli. * Semi Manual Gearbox BMW:n kasoiskytkinvaihdelaatikko.
Kärkölä (Pusula)

Kärkölä on kylä Pusulassa Lohjalla. Valtatien 2 varrella sijaitseva Kärkölä on Pusulan pohjoisin kylä. Kärkölässä on vuonna 1842 valmistunut puinen Kärkölän kirkko. Kyläyhteisön omistuksessa on Kärkölän kylätalo, entinen Kärkölän koulu. Kärkölässä on myös Myllymäen torppa. Suurin työnantaja kylässä oli Stena (Metalliyhtymä). Loukun tienhaarassa toimii lounasravintola Loukku. == Kirjallisuutta == * Pirkko Sihvo, Myllymäen torppa – Elämää Pusulan Kärkölän erämaassa (Museovirasto, 2000) == Aiheesta muualla == * Marja-Leena Syrjälä, Kärkölä ennen ja nyt (pdf) * Pusulan Kärkölän kyläyhdistyksen nettisivut * Pusulan Lohjan seurakunnan Kärkölän kirkko * Museoviraston esittely Myllymäen torpasta Kärkölässä Luokka:Pusulan kylät
Ghazi I

Ghazi (2. toukokuuta 1912 – 4. huhtikuuta 1939) oli Irakin kuningas 1933–1939. Ghazi syntyi Mekassa, nykyisessä Saudi-Arabiassa. Hänen isänsä oli Faisal, Irakin ensimmäinen kuningas. Vanhimpana poikana hän sai pitää huolta isoisästään, Mekan emiiri Husain ibn Alista. Ghazi ja muut hašimidit pakenivat Hijazista Jordaniaan Ibn Sa’udin hyökkäyksen jälkeen. Ghazi asetettiin samana vuonna Bagdadissa kruununprinssiksi. Koulutuksensa kruununprinssi sai brittiläisessä Harrow School -sisäoppilaitoksessa. Hänet kruunattiin kuninkaaksi isänsä kuoleman jälkeen 1933 Bagdadissa. Valtaan noustessaan Ghazi oli poliittisesti kokematon. Hänellä oli sekä nopeiden autojen ystävän että playboyn maine. https://newrepublic.com/article/119117/british-sponsored- hashemite-kingdom-was-iraqs-most-stable-period Kuninkaan kokemattomuus luovia Irakin sisäpolitiikassa aiheutti levottomuutta. Ilmapiiri oloi täynnään skandaaleja ja lyhytikäisiä hallituksia. Pääministeri vaihtui vuonna 1934 ja maassa tapahtui sotilasvallankaappaus vuonna 1936. Lisämausteensa toi perinteisten heimopäälliköiden kilpailu vallasta. https://www.britannica.com/place/Iraq/Independence-1932-39 Ghazi oli vannoutunut arabinationalisti ja vastusti brittijoukkojen läsnäoloa maassaan. Hän tuki kenraali Bakr Sidqia, joka lokakuussa 1936 syrjäytti Yasin al-Hašimin siviilihallituksen ja asetti valtaan Hikmat Sulaimanin. Hän otti myös vaatimuksekseen Kuwaitin liittämisen Irakiin. Lisäksi hänen väitettiin tunteneen sympatioita Natsi-Saksaa kohtaan. Sisäpoliittisesta epävakaudesta huolimatta Irak kehittyi Ghazin valtakaudella. Al-Kut-niminen öljyputki valmistui vuonna 1934 ja maahan alkoi tulla öljytuloja. Rautatielinja Persianlahdelle valmistui vuonna 1935 ja samana vuonna rautatiet kansallistettiin. Myös koulutussektorille annettiin enemmän rahaa. Ulkopolitiikassa saatiin onnistuminen kun aluekiista Syyrian kanssa ratkaistiin Irakin eduksi. http://www.britannica.com/place/Iraq/Independence-1932-39 Ghazi kuoli vuonna 1939 selvittämättömässä auto-onnettomuudessa. Kuningas lähti ajamaan autoa itse vietettyään ensin juhlaillan. Nykyaikana spekuloidaan yhä, oliko kuninkaan kuolemassa kysymys onnettomuudesta, vai oliko kyseessä murha. http://www.tandfonline.com/doi/abs/10.1080/13619469608581405?journalCode=fcbh20& Ghazia seurasi hänen poikansa Faisal, joka oli vielä alaikäinen. Ennen Faisalin täysi-ikäisyyttä valtionhoitajana toimi Ghazin veli Abdulilah.https://royalcentral.co.uk/features/iraqs-boy-king-a-life-cut- short-148145/ == Lähteet == Luokka:Hašimidit Luokka:Irakin kuninkaat Luokka:Liikenneonnettomuudessa kuolleet Luokka:Vuonna 1912 syntyneet Luokka:Vuonna 1939 kuolleet
Hussein

Hussein -nimisiä henkilöitä ovat tai ovat olleet: * Hussein (1935–1999), Jordanian kuningas 1952–1999 * Hussein bin Abdullah (s. 1994), Jordanian kruununprinssi * Hussein ibn Ali, Husain ibn Ali (1854–1931), Mekan šarif ja emiiri, Hijazin kuningas * Hussein Al-Sadiq (s. 1973), saudiarabialainen jalkapallomaalivahti * Hussein Avni pašša (1820–1876), turkkilainen kenraali, kuvernööri ja suurvisiiri * Hussein Badr al-Din al-Huthi (1956–2014), jemeniläinen zaidilaisten uskonnollinen johtaja ja kansanedustaja * Hussein Chalayan (s. 1970), brittiläis-turkkilais-kyprokselainen muotisuunnittelija * Hussein Kamel (k. 1996), irakilainen poliitikko, Saddam Husseinin vävy * Hussein Kamel (1853–1917), Egyptin sulttaani * Hussein al-Maadidi (s. 1973), irakilainen toimittaja ja kirjailija * Hussein Taher Al-Sabee (s. 1979), saudiarabialainen pituushyppääjä * Hussein Ahmed Salah (s. 1956), djiboutilainen maratonjuoksija * Hussein al-Taee (s. 1983), irakilaissyntyinen suomalainen poliitikko ja konfliktintutkija, SDP:n ent. kansanedustaja * Abdikani Ilmari Hussein, KANI (s. 1994), suomensomalialainen hip hop- ja R&B-muusikko; * Abdirizak Haji Hussein (1924–2014), Somalian pääministeri 1964–1967 * Abdiqadir Osman Hussein (s. 1974), somalialaissyntyinen rikollinen ja elinkautisvanki * Abdirahim Hussein (s. 1978), somalialaissyntyinen suomalainen poliitikko * Abdul Hussein (s. 1997), palestiinalais-suomalainen vapaaottelija ja maailmanmestari * Abdulla Mohamed Hussein (s. 1987), somalialainen pikajuoksija * Ahmed Hussein, somalialainen jääpalloilija * Bilal Hussein, irakilainen valokuvaaja * Kariem Hussein (s. 1989), sveitsiläinen aitajuoksija * Marwa Hussein (s. 1978), egyptiläinen moukarinheittäjä * Nur Hassan Hussein (1938–2020), Somalian väliaikaishallinnon pääministeri 2007–2009 * Saddam Hussein (1937–2006), Irakin diktaattori 1979–2003; hänen lapsiaan ovat: ** Udai Hussein (1964–2003), Irakin tasavaltalaiskaartin johtaja ** Qusai Hussein (1966–2003) ** Raghad Hussein (s. 1968) ** Ali Hussein (s. 1983) * Sheikh Mukhtar Mohamed Hussein (1912–2002), Somalian väliaikainen presidentti 1969 * Taha Hussein (1889–1973), egyptiläinen kirjailija, akateemikko ja kulttuurivaikuttaja * Tengku Hussein (1887–1835), Johoren sulttaani 1819–1835 * Waris Hussein (s. 1938), intialais-brittiläinen televisio- ja elokuvaohjaaja * Zeid Ra’ad Al Hussein (s. 1964), jordanialainen poliitikko, diplomaatti ja YK:n ihmisoikeuskomissaari. en:Hussein
Seinäjoen keskussairaala

Seinäjoen keskussairaala (SEKS), aiemmin Etelä-Pohjanmaan keskussairaala, on Etelä-Pohjanmaan hyvinvointialueen ylläpitämä sairaala Etelä-Pohjanmaan maakuntakeskuksessa Seinäjoella. Seinäjoen keskussairaala on rakennettu 1970-luvulla Seinäjoen Kyrkösjärven kupeeseen Huhtalan kaupunginosaan ja sijaitsee korkealla merenpinnan ja kaupungin yläpuolella. Keskussairaalan rakentamisesta järjestettiin kolmen arkkitehdin kutsukilpailu 1970–1971, ja sairaala päätettiin rakentaa arkkitehti Veijo Martikaisen suunnitelman pohjalta. Viereisen Törnävän sairaalan ja keskussairaalan yhteinen lämpökeskus rakennettiin ensin. Varsinaisen sairaalan ensimmäinen rakennusvaihe valmistui vuonna 1977 ja muut vaiheet 1970-luvun lopussa. Henkilökunnan kolme asuinkerrostaloa valmistuivat 1978–1979. Henkilökunnan lapsille rakennettiin 120-paikkainen päiväkoti vuonna 1979. Sairaalaa on sittemmin laajennettu ja muutettu monesti, muun muassa päiväkirurgian rakennus valmistui keväällä 2007. Syksyllä 2012 otettiin käyttöön uusi Y-talo Kyrkösjärven rannalla, johon sijoittuu keskussairaalan toimintojen lisäksi osa Seinäjoen terveyskeskuksen palveluja (mm. ensiapupäivystys ja hallinto) ja Seinäjoen ammattikorkeakoulun toimintoja. Seinäjoen keskussairaalassa on Y-talon käyttöönoton myötä henkilöstöä noin 3000. Sairaalan yhteydessä on helikopterikenttä potilaskuljetuksia varten. Luokka:Suomen lentopaikat == Katso myös == * Luettelo Suomen sairaaloista ==Lähteet== ==Aiheesta muualla== *Etelä- Pohjanmaan hyvinvointialue Luokka:Etelä-Pohjanmaan hyvinvointialue Luokka:Seinäjoen sairaalat Luokka:Huhtala Luokka:Suomen lentopaikat Luokka:Suomen terveysasemat, terveyskeskukset ja terveyskeskuspäivystykset